ผมไปอุ้มลูกแมวตัวเล็กๆเพราะกลัวมันจะโดนรถชน แต่แมวตกใจ พยายามเอาเท้าข่วนมือหลายครั้ง แต่ไม่เข้า น่าจะเป็นเพราะแมวยังตัวเล็กมาก ไม่มีเลือด ไม่มีรอยแดง หลังจากอุ้มเสร็จก็ไปล้างมือด้วยสบู่ แบบนี้ควรจะไปฉีดวัคซีนใหมครับ (เป็นแมวจรครับ หาตัวไม่เจอแล้ว)
สวัสดีค่ะ หากผิวหนังบริเวณที่โดนลูกแมวข่วน ไม่มีบาดแผลที่มีเลือดออก ไม่มีรอยแดง หรือรอยช้ำใดๆ โอกาสที่จะติดเชื้อพิษสุนัขบ้าก็ไม่มี ดังนั้นจึงไม่จำเป็นต้องไปฉีดวัคซีนป้องกันพิษสุนัขบ้า แต่หากผิวหนังมีบาดแผลที่มีเลือดออก หรือมีรอยแดง มีรอยช้ำหรือจ้ำเลือด อาจเสี่ยงต่อการติดเชื้อพิษสุนัขบ้าได้ ควรไปฉีดวัคซีนป้องกันพิษสุนัขบ้าค่ะ